**VIHDIN URHEILUVETERAANEILLE 8 YLEISURHEILUN MM MITALIA**

Aikuisyleisurheilun maailmanmestaruuksista kilpailtiin Tampereella 29.6.-10.7.2022.

Tampereen MM-kisoihin ilmoittautui yli 4600 urheilijaa 90 eri maasta. Suomen jälkeen suurimmat joukkueet olivat USA, Iso-Britania ja Saksa yli 300 urheilijan joukkueilla. Vihdin Urheiluveteraanit osallistui kisoihin kuudentoista urheilijan voimin. Vihdin Urheiluveteraanien menestys oli kerrassaan mahtava. Yhdentoista päivän kisarupeaman aikana saavutettiin peräti 8 MM-mitalia. Mitaleista 3 kpl oli MM-kultaa, 1 MM-hopea sekä 4 MM-pronssia.

Heti kilpailujen ensimmäisenä päivänä **Maijaliisa Mertanen** onnistui loistavasti avauslajissaan voittamalla maailmanmestaruuden N60-sarjan 5000 m kävelyssä ajalla 30.52,86. Hopeamitali meni Espanjaan, M Carmen Garcia Frontons käveli ajan 31.16,14. Pronssimitalin voitti USA.n Maryanne Daniel ajalla 32.22,57. Muutaman välipäivän jälkeen Maijaliisa palasi jälleen radalle voittaen toisen MM-kultamitalinsa N60-sarjan 20 km matkalla. Maijaliisan aika 2.22,23 on uusi Suomen Ennätys, entinen ennätys parani peräti 22 minuuttia.

Kolmas kultamitali Vihtiin tuli yllättäen M75-sarjan korkeushypystä, kun **Pekka Metsä** voitti maailmanmestaruuden tuloksella 128. Hopeamitali meni Ranskaan myös 128 tuloksella.

**Sinikka Illaru** aloitti kisaurakkansa juoksemalla 100 m aamun välierissä hienosti N65-sarjan uusiksi SE lukemiksi 15,25 ja raivasi sillä tiensä illan finaaliin koko joukon toiseksi parhaalla ajalla. Illan finaalissa Sinikan lähtö ei onnistunut ihan nappiin, mutta siitä huolimatta aika jäi vain yhden sadasosan aamun ennätysjuoksusta. Palkintona upeista suorituksista MM-hopeamitali. Sinikan juoksuilla hätyyteltiin jopa Pohjoismaiden ennätyslukemia, voimassa oleva PE on 15,20. MM-kisojen kuudentena päivänä Sinikalla oli edessä N65-sarjan 200 m juoksun finaali, jossa Sinikka kiri vahvalla loppusuoran rutistuksella pronssimitalille ajalla 32,49. Juoksun kultamitali meni Norjaan ja hopea Italiaan.

Hienoa arvokisavenymistä esitti ensimmäistä kertaa MM-tasolla kilpaillut **Tauno Malmelin**. Helteinen kelikään ei sulattanut Taunon kuntoa ja kilpailuvirettä M70-sarjan kuulakilpailussa. Tauno avasi kilpailu työntämällä heti ensimmäisellä työnnöllään uuden oman ennätystuloksen 13,68. Kolmannella kierroksella tulos parani vielä lukemiin 13.73 jolla heltisi MM-pronssimitali. Kisan kultamitalin vei USA, hopeamitali meni Norjaan. Perjantaina 8.7. Tauno kilpaili vielä M70-sarjan keihäänheitossa ja sijoittui viidenneksi toiseksi parhaana suomalaisena tuloksella 38,41.

**Ilpo liuska** oli mukana Suomen 4x100m viestijuoksujoukkueessa, joka saavutti MM-pronssia uudella M55-sarjan Suomenennätysajalla 49,03. Ilpo juoksi M55-sarjan 100 m alkuerissä ajan 13,10 jolla jäi täpärästi välieräpaikka saavuttamatta. Ilpo oli alkuerissä sijalla 20, kun 18 juoksijaa pääsi mukaan välieriin.

Sunnuntaina kisojen päätöspäivänä **Esko Kuutin** yhteispisteet 3682 toivat Eskolle MM-pronssimitalin M75-sarjan Heitto 5-ottelussa. Eskon tulokset olivat: Moukari 31,26, kuula 10,47, kiekko 27,96, keihäs 32,98 ja painonheitto 12,74. Edellisenä päivänä Esko oli sijoittunut M75-sarjan keihäänheitossa neljänneksi tuloksella 34,55

**Risto Kemppainen** juoksi avausosuuden Suomen M70-sarjan 4x100m viestijuoksujoukkueessa. Suomi sijoittui kilpailussa sijalle neljä ajalla 57,28. Henkilökohtaisissa lajeissa Risto kilpaili M70-sarjan pituuskisassa sijoittuen tuloksella 417 seitsemänneksi.

**Reijo Sundell** sijoittui kova tasoisessa M70-sarjan korkeudessa viidenneksi tuloksella 134. Maailmanmestaruustaistoa käytiin vielä ME-korkeudessa. Sarjan voitto meni Norjaan, hopea Suomen Matti Niemiselle ja pronssimitali matkasi Latviaan.

**Pasi Moisander** oli viides M50-sarjan 20 km kävelyssä ajalla 2.35,26. Pasi suoriutui hienosti helteisessä säässä käydystä 10 km kävelystä, sijoitus M50-sarjassa oli ajalla 1.10,55 seitsemäs. 5000 m kävelyssä Pasin tekniikka ei pysynyt kasassa ja kohtalona oli varoitustilin täytyttyä hylkäys.

**Timo Summan** sijoitus M60-sarjan keihäänheitossa oli yhdeksäs tuloksella 42,17.

**Petri Korander** ylitti seiväshypyssä korkeuden 295 sijoituksen ollessa M55-sarjassa kahdeksas. Kolmiloikkakilpailussa Petri oli kymmenes tuloksella 9,24.

**Antti Miihkinen** kilpaili useana päivänä sarjassaan M40. Antti avasi kisarupeamansa keskiviikkona 29.6. kuulantyönnöllä, lukema 11,67 oikeutti sijalle 11. Heti seuraavana päivänä lajina oli moukari, siinä tulos 33,16 oikeutti M40-sarjassa sijalle kahdeksan. Muutaman välipäivän jälkeen Antti palasi Ratinaan, nyt kahteen lajiin. Keihäässä Antin sijoitus oli 13. tuloksella 39,91, seiväshypyssä tulos 290 ja sijoitus viides. Kisojen päätösviikon torstaina Antti urakoi Heitto-5-ottelussa, pisteillä 2550 hänen sijoituksensa oli 10. Antin tulokset olivat: moukari 32,22, kuula 11,10, kiekko 30,98, keihäs 37,28 ja painonheitto 9,68.

**Antti Maisi** juoksi paahtavassa helteessä 10 km maantiejuoksun aikaan 42,04 sijoituksen ollessa M55-sarjassa 11.

**Juha Kulomäki** juoksi puolimaratonilla sijalle 15, kaksi minuuttia itselleen asettamansa tavoiteajan alle, ajalla 1.26,07. Juha kilpaili M35-sarjassa

M70-sarjan seiväshypyssä **Jouko Miihkinen** ylitti hienosti 250 sijoittuen kilpailussa sijalle yhdeksän. Jouko osallistui myös Heitto 5-otteluun M70-sarjassa sijoituksen ollessa 17. pisteillä 2514. Keihäänheitossa Jouko jäi ilman tulosta, muissa lajeissa tulokset olivat kiekko 31,84, kuula 10,62, moukari 29,26 ja painonheitto 10,75.

**Jouni Komulaisen** sijoitus oli 13. M55-sarjan kuulantyönnössä tuloksella 8,61